laion/Wikipedia-Exotic huggingface dataset:
ქალთა XII საჭადრაკო ოლიმპიადა

16 ნოემბერი - 2 დეკემბერი 1986. დუბაი, არაბთა გაერთიანებული საამიროები დუბაიში 49 ქვეყნის ნაკრები შეიკრიბა. სსრ კავშირის ნაკრებს დაუბრუნდა ნანა იოსელიანი. მეორე დაფაზე თამაშობდა ელენე ახმილოვსკაია, რომელიც მაშინ ჩვენი რძალი იყო, თბილისში ცხოვრობდა და საქართველოს სახელით ასპარეზობდა. ასე რომ ოლიმპიადაზე საბჭოთა ქვეყნის ღირესბას კვლავ თბილისელები იცავდნენ. როგორც შემდგომ გამოირკვა ეს საბჭოთა ქალთა ნაკრების ბოლო გამარჯვება აღმოჩნდა ოლიმპიადებზე. ეს გამარჯვება კი საბჭოელებმა უპრობლემოდ მოიპოვეს. ორი ტურის შემდეგ ექვს გუნდს (სსრ კავშირი, უნგრეთი, რუმინეთი, ჩინეთი, საფრანგეთი და შვეიცარია) ქულათა მაქსიმუმი, 6-6 ქულა ჰქონდათ. მერე დაიწყო ლიდერთა ურთიერთშეხვედრები და საბჭოთა გუნდიც ნელ-ნელა დაცილდა მეტოქეებს. მათი პირველი მსხვერპლი ჩინელები აღმოჩდნენ. მეოთხე ტურში საბჭოთა მოჭდრაკეები რუმინელებს შეხვდნენ, რომლებიც ნახევარი ქულით იყვნენ წინ. მორიგი გამარჯვება და საბჭოელები ერთპიროვნულად დაწინაურდნენ. მეხუთე ტურიდან მოყოლებული კი სხვაობა სულ უფრო და უფრო იზრდებოდა. მეათე ტურის შემდეგ სხვაობა უკვე 3,5 ქულა იყო და ცხადი გახდა, რომ საბჭოელები ვერა მენჩიკის თასს ისევ მოსკოვში დააბრუნებდნენ. ბრძოლა უკვე მეორე-მესამე ადგილებისათვის გაგრძელდა. ამ ბრძოლაში უნგრელები, ჩინელები, რუმინელები და იუგოსლავიელები მონაწილეობდნენ. პირველნი ბრძოლას იუგოსლავიელები გამოაკლდნენ. მერვე ტურში ჩინელებთან სასტიკი მარცხის (0-3) შემდეგ ისინი წელში ვეღარ გასწორდნენ და მეხუთე ადგილს დასჯერდნენ. სამაგიეროდ დაწინაურდნენ უნგრელები. ისინი ნელ-ნელა ზრდიდნენ უპირატესობას და ბოლო ტურის წინ გაინაღდეს კიდეც მეორე ადგილი. მხოლოდ კოეფიციენტებმა გადაწყვიტა მესამე ადგილის ბედი. ეს მაჩვენებელი რუმინელებს უკეთესი აღმოაჩბდათ და მესამე ადგილსაც ისინი დაეუფლნენ. საბჭოთა გუნდში და საერთოდ ოლიმპიადაზე ყველაზე შთამბეჭდავად ითამაშ ნონა გარფინდაშვილმა, რომელმაც ასპროცენტიანი შედეგი აჩვენა, თავისი დაფაც მოიგო და საუკეთესო პერფორმანსიც ჰქონდა. 22,5 ქულა 11. ბრაზილია, 12. ავსტრია, 13. ფინეთი 22 ქულა 14. ესპანეთი, 15. საფრანგეთი, 16. აშშ, 17. შოტლანდია 21,5 ქულა 18. საბერძნეთი, 19. ინდოეთი, 20. ირლანდია, 21. უელსი, 22. მექსიკა 21 ქულა 23. შვეიცარია, 24. არგენტინა, 25. ინდონეზია, 26. თურქეთი, 27. ბელგია-21, 28. იტალია 20,5 ქულა 29. კოლუმბია, 30. ფილიპინები, 31. დომინიკელთა რესპუბლიკა, 32. ბანგლადეში, 33. ავსტრალია, 34. არაბთა გაერთიანებული საამიროები 20 ქულა 35. ერაყი, 36 გვატემალა, 37. ვენესუელა, 38. ურუგვაი 19,5 ქულა 39. იაპონია, 40. მალაიზია, 41. ახალი ზელანდია, 42. პორტუგალია, 43. სირია 18,5 ქულა 44. პუერტო-რიკო 16,5 ქულა 45. ტრინიდადი და ტობაგო, 46. იამაიკა 15,5 ქულა 47. ნიგერია 5,5 ქულა 48. სეიშელი 2,5 ქულა 49. პანამა  უნგრეთი ჟუჟა ვერეცი 9 (+5=8-0), ილდიკო მადლი 10,5 (+7=7-0), მარია ივანკა 7 (+5=4-1), მარია გროში 2,5 (+2=1-2).  რუმინეთი მარგარეტა მურეშნი 5 (+4=2-3), დანიელა ნუცუ 9,5 (+6=7-1), ელიზაბეტა პოლიქრონიადე 8,5 (+6=3-1), გაბრიელა სტანჩუ 7 (+5=4-0). თენგიზ გიორგაძე. ქართული ჭადრაკის მატიანე. თბილისი, ,,განათლება’’ 1995. Шахматы. Энциклопедический словарь. Москва. изд. ,,Советская Энциклопедия’’ 1990 შედეგები
პორტუ (მრავალმნიშვნელოვანი)

პორტუ შეიძლება აღნიშნავდეს: პორტუ — ქალაქი პორტუგალიაში პორტუ — პორტუგალიის საფეხბურთო კლუბი პორტუ — რაიონი პორტუგალიაში
ზებუნებრივი (ტელესერიალი)

„ზებუნებრივი“ (ინგლ. Supernatural) — ამერიკული დრამა-საშინელებათა ჟანრის სატელევიზიო სერიალი, მთავარ როლებში ჯენსენ ეკლსითა (დინ ვინჩესტერი) და ჯარედ პადალეკით (სემ ვინჩესტერი). ისინი არიან ძმები, რომლებიც ნადირობენ დემონებსა და სხვა პარანორმალურ არსებებზე. გადაღებები მიმდინარეობს კანადის ქალაქ ვანკუვერში. სერიალის დებიუტი 2005 წლის 13 სექტემბერს, ტელეკომპანია WB-ს ეთერში შედგა, ამჟამად კი CW-ს ტელეარხზე გადის. მეორე სეზონი 2008 წლის 28 სექტემბერს გამოვიდა, მესამე კი 2007 წლის 4 ოქტომბერს. 2007 წლის 5 დეკემბერს სერიალის პროდუქცია შეჩერდა 2007-2008 წლის ე.წ. მწერალთა გაფიცვის გამო. ამ დროისათვის მხოლოდ მე-12 სერიის გადაღება იყო დასრულებული. 2008 წლის აპრილ-მაისში გამოვიდა კიდევ 4 სერია და საბოლოო ჯამში მესამე სეზონმა 16 სერია გააერთიანა, თუმცაღა ოცდაორის გადაღება იგეგმებოდა. 2008 წლის 18 სექტემბერს გამოვიდა სერიალის რიგით მეოთხე სეზონი. 2009 წლის 24 თებერვალს შედგა მეხუთე სეზონის დებიუტი. მეექვსე სეზონის პრემიერა გაიმართა 2010 წლის 24 სექტემბერს. მეშვიდე სეზონის 2011 წლის 23 სექტემბერს.2012 წლის 3 ოქტომბერს შედგა მერვე სეზონის პრემიერა. მეცხრე სეზონის პრემიერა 2013 წლის 8 ოქტომბერს შედგა. 2014 წლის 13 თებერვალს სერიალი ოფიციალურად გაგრძელდა მეათე სეზონამდე. ძმებს დინ და სემ ვინჩესტერებს განსაკუთრებული ნიჭი აქვთ. სემი ცდილობს ნორმალური ცხოვრების მოწყობას მის მეგობარ გოგონასთან ერთად, მაგრამ როდესაც ვინჩესტერები იგებენ რომ მათი მამა უგვზოუკვლოდ დაკარგულია, ისინი მაშინვე საძიებლად მიემართებიან. ახლა მათი ცხოვრების აზრი არაამქვეყნიური არსებებზე ნადირობაა. ოფიციალური საიტი. „Supernatural“ — კინოფილმების ინტერნეტ-მონაცემთა ბაზა (ინგლისური). Supernatural საიტზე TV.com ↑ Erickson, Hal. Supernatural [TV Series]. AllMovie. ციტირების თარიღი: February 16, 2014.
პემბროკის ციხესიმაგრე

პემბროკის ციხესიმაგრე (ინგლ.: Pembroke Castle; უელს.: Castell Penfro) — მდებარეობს უელსში. იგი სამი მხრიდან შემოსაზღვრულია მდ. კლედაუტი, რაც მას ძნელად მისასვლელს ხდიდა მტრისთვის. ადგილის ისტორია რომაული ეპოქიდან იწყება, თუმცა დღეისათვის მნიშვნელოვანი ისტორიული ნაშთები შემორჩენილი არაა. ციხესიმაგრე აგებულ იქნა 1093 წელს ნორმანთა ეპოქაში. 1138 წელს იგი ჟილბერ დე კლარის (1-ლი პემბროკის გრაფი) საკუთრება გახდა. მოგვიანებით ციხესიმაგრეს საგრაფოსთან ერთად დაეუფლა ჯესპერ ტიუდორი (1-ლი პემბროკის ჰერცოგი), რომელმაც აქ თავი შეაფარებინა მისი მოკლული ძმის ცოლს მარგარეტ ბოფორს. იგი ფეხმძიმედ იყო და შეეძინა ვაჟი, მომავალი ინგლისის მეფე ჰენრი VII ტიუდორი. პემბროკის ციხესიმაგრე დანგრეულ იქნა ინგლისის სამოქალაქო ომის დროს, როდესაც ოლივერ კრომველმა უბრძანა ადგილობრივ მცხოვრებლებს შეეტიათ მონარქისტი მფლობელისათვის და საძირკვლამდე დაენგრიათ ციხე. დღეისათვის ციხესიმაგრეს იცავს «უელსის ისტორიულ ძეგლთა აღმასრულებელი სააგენტო» და იგი ღიაა ტურისტებისათვის. ვიკისაწყობში არის გვერდი თემაზე: პემბროკის ციხესიმაგრე Pembroke Castle website Castles of Wales website with pictures of the castle Great Castle of Wales website with more pictures დაარქივებული 2016-05-06 საიტზე Wayback Machine. www.geograph.co.uk : photos of Pembroke Castle Pembroke Castle: description and sources
ნიკოლა ფლამელი

ნიკოლა ფლამელი (ფრანგ. Nicolas Flamel; ტრადიციულად დ. 1330 — გ.1418, პონტუაზის მიდამოებში, პარიზის მახლობლად) — ფრანგი ალქიმიკოსი. დაიბადა ღარიბ ოჯახში. მშობლები ახალგაზრდობაშივე დაეღუპნენ. მშობლების სიკვდილის შემდეგ ნიკოლა გადავიდა საცხოვრებლად პარიზში და დაიწყო იქ მუშაობა. ქორწინების შემდეგ, მას შემდეგ რაც ფლამელი გახდა წიგნების მაღაზიის მფლობელი, მან წაიკითხა "აბრაამის წიგნი". იგი 20 წლის განმავლობაში ცდილობდა ამ წიგნის "დაფარული შინაარსი" ამოცნობას. წიგნის ეს ნაწილი იყო იუდეველთა ენაზე დაწერილი და იმისათვის, რომ ფლამელს გაეგო თუ რა ეწერა მაში, იგი საიდუმლოდ დადიოდა ესპანეთში იუდეველთა საზოგადოებაში (იმ დროს ებრაელებს ეკრძალებოდათ ცხოვრება საფრანგეთში). ამის შემდეგ წარმოიშვა მითი, თითქოს და ფლამელმა ამოიცნო ფილოსოფიური ქვის საიდუმლო. ეს მითი გამყარდა იმით, რომ ფლამელმა დიდ ხანს იცოცხლა. 1382 წელს ფლამელი გახდა დაახლოებით 30 სახლისა და ნაკვეთის მფლობელი. იგი განაგებდა რამდენიმე ფონდს და ეხმარებოდა ხელოვნების განვითარებასა და ეკლესიების მშენებლობას. 1402 წელს გარდაიცვალა ფლამელის ცოლი, ხოლო თავად ფლამელი — 1418 წელს. მას წინასწარ ჰქონდა ნაყიდი საფლავი სან-ჟაკ-ლა-ბუშერის ეკლესიაში. იმის გამო, რომ ფლამელს არ ჰყავდა შვილები, მან მთელი მისი ქონება სან-ჟაკ-ლა-ბუშერის ეკლსიას შესწირა. ფლამელის გარდაცვალების შემდეგ წარმოიშვა ლეგენდა, თიქოს ფლამელმა მოახდინა სიკვდილის ინსცენირება და მის ცოლთან ერთად სადღაც გაუჩინარდა. ზოგი ამბობდა, რომ მათ შეამჩნიეს ფლამელი. მაგ: XVII საუკუნეში პოლ ლუკი გვიყვება, რომ იგი უბრალოდ სეირნობდა ბაღში და შეხვდა ერთ ახალგაზრდას, რომელიც აცხადებდა, რომ 3 თვის წინ მას ფლამელი უნახავს. თუ ეს სიმართლეა იმ დროისთვის ფლამელი 300 წლის უნდა ყოფილიყო. XVII წელს სერ მორსელი აცხადებდა, რომ მან ნახა ფლამელი მიწისქვეშა ლაბორატორიაში, რომელიც, მისი თქმით სრულიად იყო იზოლირებული გარე სამყაროსგან. 1761 წელს ფლამელი და მისი მეუღლე "შეამჩნიეს" პარიზის ოპერასთან, მათთან ერთად იყო მათი შვილი, რომელიც ჭორების მიხედვით დაბადებული იყო ინდოეთში. ნიკოლა ფლამელმა დაწერა ანდერძი შიფრების მეშვეობით, გასაღები კი მის დისშვილს გადასცა. თითო ასოს, შიფრში 4 ამონახსნი ჰქონდა. ნიკოლას დისშვილმა დიდი დრო მოანდომა შიფრის ამონხსნას, რადგან სულ იყო 96 ტიპის სიმბოლო. ამოხსნის შემდეგ აღმოჩნდა, რომ იქ ეწერა "ფილოსოფიური ქვის" მომზადების წესი. მან ასევე ანდერძში სთხოვა მის დის შვილს, რომ მომზადების საიდუმლო თავადაც საფლავში ჩაეტანა. ენციკლოპედია „ბრიტანიკა“
კვარცი (გრაფიკული შრე)

კვარცი (Quartz) — გრაფიკული შრე, რომელიც მაკ ოს X-ის ძირზე — დარვინზეა დადებული, მას ასევე ძირეულ გრაფიკას (CoreGraphics) უწოდებენ. კვარცი აქვას მხარდამჭერი აპლიკაციაა, რომელიც ორ-განზობილებიანი გრაფიკის გამოსახულების მიღების საშუალების იძლევა მომხმარებლის ინტერფეისის შესაქმნელად, და ასევე მოიცავს მყისიერ რენდერინგსა და ანტი-ალიაზინგს შიდა-პიქსელური სიზუსტით.
გამა-გამოსხივება

გამა-გამოსხივება (γ-გამოსხივება) — მოკლეტალღიანი ელექტრომაგნიტური გამოსხივება. გამა-გამოსხივებას მეტად მცირე ტალღის სიგრძე ( γ ⩽ 10 − 8 {\displaystyle \gamma \leqslant 10^{-8}} სმ) და ამის გამო მკვეთრად გამოსახული კორპუსკულური თვისებები აქვს. გამა-გამოსხივება წარმოიქმნება რადიოაქტიურო ბირთვებისა და ელემენტარული ნაწილაკების დაშლისას, ნაწილაკ-ანტინაწილაკის წყვილის ანიჰილაციისას, აგრეთვე სწრაფი დამუხტული ნაწილაკების გავლისას ნივთიერებაში. რადიოაქტიური ბირთვების დაშლის დროს გამა-გამოსხივება მიიღება ბირთვის აგზნებული დონიდან ძირითად ან დაბალ აგზნებულ დონეზე გადასვლისას ენერგიის ისეთ არეში, სადაც ბირთვიდან ნუკლონების გამოტყორცნა შეუძლებელია. ამ შემთხვევაში γ - კვანტის გამოსხივება ბირთვის A მასური რიცხვის და Z ატომური ნომრის შეუცვლელად ხდება. გამა-გამოსხივების ენერგეტიკული სპექტრი ხაზოვანია ბირთვის დონეთა დისკრეტულობის გამო. ზოგიერთი ელემენტარული ნაწილაკის დაშლისას გამოსხივდება დიდი ენერგიის γ-კვანტები. რადგანაც ფოტონები (ამ შემთხვევაში საუბარია γ-ნაწილაკებზე) მუხტს არ ატარებენ, ამიტომ ისინი მატერიაში შეღწევისას ცოტათი ნაკლებად ურთიერთქმედებენ ატომებთან და მათ ელექტრონებთან შესაბამისად მათ გააჩნიათ დიდი შეღწევადობა, ვიდრე α-ს ან β-ნაწილაკს (იგულისხმება α ან β გამოსხივება). პატარა ენერგიებისას გამა გამოსხივების გამჭოლუნარიანობა არის მატერიაზე დამოკიდებული (დაახ.: Eγ < 0.2 მეგაელეკტრონულივოლტი). სწორედ გამა კვანტის ენერგია განსაზღვრავს დომინირებად ურთიერთქმედებით პროცესს როგორებიცაა: რადიოაქტიური სხივების ფიზიკური ბუნების, წარმოშობის, აგრეთვე, ატომის აგებულების შესწავლაში უდიდესი როლი შეასრულა ინგლისელმა მეცნიერმა ე. რეზერფორდმა. 1903 წელს ე. რეზერფორდმა და ფ. სოდმა გამოთქვეს ჰიპოთეზა, რომ რადიოაქტიური გამოსხივება გამოწვეული იყო რადიოაქტიური ნივთიერების ატომების თავისთავადი დაშლით. ამ ჰიპოთზის თანახმად რადიოაქტიური ელემენტის ატომები, ჩვეულებრივი სხვა ელემენტების ატომებისაგან განსხვავებით, არამდგრადია და დროთა განმავლობაში თავისთავად იშლება. შემდგომმა გამოკვლევებმა ეს ჰიპოთეზა დაადასტურა. ე. რეზერფორდმა რადიუმის მცირე ნაჭერი მოათავსა ტყვიის სხეულის ვიწრო ხვრელის ფსკერზე. ხვრელიდან გამოსული სხივები გაატარა B ინდუქციის ერთგვაროვან მაგნიტურ ველში, ხოლო ველიდან გასულ სხივებს დაუხვედრა C ფოტოფირფიტა. ფოტოფირფიტის გამჟღავნებისას აღმოჩნდა, რომ რადიუმი ასხივებდა სამ სხვადასხვა ბუნების სხივებს. ამ სხივებს α- (ალფა), β- (ბეტა) და γ- (გამა) სხივები უწოდეს. α- და β-სხივები მაგნიტურ და ელექტრულ ველში იხრება ურთიერთსაწინააღმდეგო მიმართულებით, რაც იმის მაჩვენებელია, რომ ამ სხივების მატარებელ ნაწილაკებს აქვთ სხვადასხვა ნიშნის მუხტები. γ-სხივები მაგნიტურ და ელექტრულ ველში არ გადაიხრება, ამიტომ, ამ სხივებს მატარებელ ნაწილაკებს მუხტი არ გააჩნია. რეზერფორდმა დაასკვნა, რომ γ-სხივები წარმოადგენს მაღალი სიხშირის ელექტრომაგნიტურ ტალღებს — ფოტონების ნაკადს, რომლის ტალღის სიგრძე 10–8-10–11 სმ ფარგლებში იცვლება. γ-სხივებს აქცს ნივთიერების განჭოლვის დიდი უნარი. მათ შეუძლიათ 30 სმ სისქის რკინის ფირფიტის განჭოლვაც კი. ალფა-ნაწილაკი ალფა-დაშლა ბეტა-ნაწილაკი ბეტა-დაშლა ქართული საბჭოთა ენციკლოპედია, ტ. 2, თბ., 1977. — გვ. 646.
ორეოდოქსა

ორეოდოქსა (Oreodoxa oleracea, Roystonea oleracea) — ერთ-ერთი უდიდესი პალმა. მისი ღეროს სიმაღლე 40 მ აღწევს, ფრთისებრი ფოთლების სიგრძე 8 მ. ველურად იზრდება ანტილის კუნძულებზე და ჰონდურასში; კულტივირებულია ტროპიკებში. მისი ნაზი და წვნიანი კენწრული კვირტი იჭმევა. ქართული საბჭოთა ენციკლოპედია, ტ. 7, თბ., 1984. — გვ. 568.
კომპტონის ეფექტი

კომპტონის ეფექტი — თავისუფალ ელექტრონებზე ელექტრომაგნიტური გამოსხივების დრეკადი გაბნევა, რასაც თან ახლავს ტალღის სიგრძის გადიდება; აღმოაჩინა ართურ კომპტონმა 1922 წელს. კვანტური თეორიის თანახმად, ელექტრომაგნიტური ტალღების გაბნევა დამუხტულ ნაწილაკებზე განიხილება როგორც ნაწილაკისა და ელექტრომაგნიტური ველის კვანტის — ფოტონის დაჯახების შედეგი. კომპტონის ეფექტი თავს იჩენს, როდესაც გამა კვანტს გააჩნია დაახ.: 2MeV-მდე (მეგა ელექტრონული ვოლტი) ენერგია. აქაც, ისევე როგორც ფოტოეფექტის დროს, ადგილი აქვს დაჯახებების შედეგად ენერგიის გადაცემას, მაგრამ ფოტონი მხოლოდ მისი ენერგიის ნაწილს გადასცემს ელექტრონს, თვითონ კი დრეკადულად გაიბნევა (აირეკლება, ფრენის ტრაექტორიას შეიცვლის). ესეიგი ფოტონი არ გასცემს მთელ თავის ენერგიას და არ შთაინთქმება დაჯახებისას. აქედან გამომდინარე შეიძლება ითქვას, რომ კომპტონის ეფექტი გამოსხივების (ამ შემთხვევაში გამა გამოსხივებაზეა საუბარი) ინტენსიურობას არ ამცირებს — ამ დროს გამა კვანტი კარგავს მხოლოდ ნაწილს ენერგიისას, ეს კი მას „გრძელ ტალღოვან“ გამა კვანტად აქცევს და უცვლის ფრენის მიმართულებას. აღსანიშნავია ისიც, რომ თუ გამა კვანტის ენერგია Eγ < 0.5MeV მაშინ შესაძლოა ადგილი ჰქონდეს გამა კვანტის „უკუგდებასაც“ (დაჯახების შედეგად). გვერდზე მოყვანილი ნახატის განხილვა: დაჯახებამდე γ-ს გააჩნია ენერგია Eγ = (hc)/λ, სადაც c = λν აქედან გამომდინარეობს → Eγ = (hc)/λ აქ ნათლად ჩანს, რომ გამა კვანტის ენერგია და ტალღის სიგრძე უკუპროპორციულ დამოკიდებულებაშია ერთმანეთთან, ეს კი ხსნის ზემოთ მოხსენებულ ფრაზას, რომ როდესაც გამა კვანტის ენერგია მცირდება იგი ხდება გრძელ ტალღოვანი. Eγ = Eγ' + Eკინ e- ქართული საბჭოთა ენციკლოპედია, ტ. 5, თბ., 1980. — გვ. 613—614. კომპტონის ეფექტი — ჯორჯიის სახელმწიფო უნივერსიტეტი
ორთაღი

ორთაღი (თურქ. ortak — ამხანაგობა, ასოციაცია) — XII-XIII საუკუნეების საქართველოში საკრედიტო-სავაჭრო ასოციაცია, რომელიც სესხად გასცემდა ფულსა და საქონელს (გირაოდ იტოვებდა სესხის ამღების უძრავ ქონებას და იღებდა სარგებელს). XII-XIII საუკუნეების საქართველო მსოფლიო კომერციულ ცხოვრებაში იყო ჩართული. თბილისში ორთაღის სახით მოქმედებდა მსხვილი საკრედიტო-სავაჭრო ასოცოაცია, რომლის შესახებ ცნობა დაცულია კახა თორელის მიერ 1259 რკონის ეკლესიისადმი გაცემულ სიგელში: „... წავედი, ორტაღთაგან ლარი და თეთრი ავიღი. ვარებადი და ვყიდდი თუალსა მარგალიტსა და ზარქაშსა“. ვაჭრობა კი მოგებას იძლეოდა „... ორტაღთა მათი (ნასესხები — პაატა გუგუშვილი) ხელთავე მივსცი. ... ხოვლისა ფასი მითა მოვიგე და ვიყიდე ხოვლე“. ამგვარად, იმდროინდელ საქართველოში შუასაუკუნეობრივ, ე.ი. ემბრიონულ ფორმებში განვითარებული იყო როგორც იპოთეკური, ისე კომერციული კრედიტი, რომელიც მევახშური კრედიტის ფორმით არსებობდა. გუგუშვილი პ., ქართული საბჭოთა ენციკლოპედია, ტ. 7, თბ., 1984. — გვ. 568-569.
მეიდოფის საინვესტიციო აფიორა

მეიდოფის საინვესტიციო სკანდალი — NASDAQ-ის ყოფილი თავმჯდომარის – ბერნარდ მეიდოფის ბიზნესთან დაკავშირეული სკანდალი. სკანდალმა თავი იჩინა მას შემდეგ, რაც გაირკვა, რომ მეიდოფის ბიზნესი სინამდვილეში საფინანსო პირამიდა იყო. 2008 წლის 11 დეკემბერს ფედერალურმა პოლიციამ დააპატიმრა მეიდოფი და მას ბრალი დასდო სისხლის სამართლის 11 დანაშაულში. ასევე მას ადანაშაულებენ მსოფლიოში უდიდესი საფინანსო პირამიდის შექმნაში. ფედერალური ბრალდების თანახმად, მეიდოფმა თავის ფონდში 65 მილიარდი აშშ-ის დოლარი მიიღო, თუმცა 1980-იანი წლებიდან მის ფონდს ჩაბარებული თანხის ინვესტიცია არ გაუკეთებია. მადოფმა დააფუძნა უოლ სტრიტის ფირმა Bernard L. Madoff Investment Securities LLC 1960 წელს და იყო მისი თავმჯდომარე დაპატიმრების დღემდე. ბერნარდ მედოფი აშშ-ის სასამართლომ დამნაშავედ ცნო და მას 150-წლიანი სასჯელი მიუსაჯა. ↑ „უოლ სტრიტის ლეგენდა ბერნარდ მედოფი დააპატიმრეს უდიდესი საფინანსო პირამიდის შექმნისთვის“. თაიმს ონლაინ. გაზეთი თაიმზი. 12 დეკემბერი, 2008. დაარქივებულია ორიგინალიდან — 2011-06-14. ციტირების თარიღი: 2009-03-17. შეამოწმეთ თარიღის პარამეტრი |date=-ში (დახმარება) ↑ ბრაი, ჩადი (12 მარტი, 2009). „მადოფს ადანაშაულებენ მახინაციაში“. უოლ სტრიტის ჟურნალი. დოუ ჯონსი, ინკ. შეამოწმეთ თარიღის პარამეტრი |date=-ში (დახმარება) ↑ „The Madoff Case: A Timeline“. The Wall Street Journal. 6 მარტი, 2009. შეამოწმეთ თარიღის პარამეტრი |date=-ში (დახმარება) ↑ დავიდ გლოვინი. (2009-02-11) Madoff Prosecutors Get 30 More Days for Indictment. ბლუმბერგი. ↑ http://www.trud.ru/issue/shortnews.php?id=74731 ↑ DIANA B. HENRIQUES. (2009-06-29) Madoff Is Sentenced to 150 Years for Ponzi Scheme. ნიუ იორკ ტაიმზი.
ბორეადები

ბორეადები — ქარის ღმერთის ბორეასისა და ორითიას ფრთოსანი შვილები – ძეტე და კალაისი, უშიშარი და სწრაფი გმირები, არგონავტები, რომელთაც თავიანთი სიძე, ბრმა მეფე ფინევსი იხსნეს მტაცებელი ჰარპიებისაგან, სანოვაგეს რომ უსანსლავდნენ: სდიეს, დაეწივნენ და მოკლეს ან ღმერთების გადაწყვეტილების თანახმად გაუშვეს იმ პირობით, რომ ფინევსს აღარ შეაწუხებდნენ. გვიანდელი ვერსიით, ძმები კუნძულ ტენოსზე მოკლა ჰერაკლემ იმის გამო, რომ არგონავტებს მისი ტყეში დატოვება ურჩიეს და კოლხეთში მოლაშქრე გმირებს ჩამოაცილეს, როდესაც დაკარგულ ჰილასს ეძებდა. სხვა ვერსიით ბორეადები ვერ დაეწივნენ ჰარპიებს და დაიღუპნენ, რადგან ასეთი იყო განგების გადაწყვეტილება. მაშინ ისინი ვერ მოხვდებოდნენ კოლხეთში, მაგრამ ამას გადაჭრით უარყოფს მთავარი წყარო – როდოსელის „არონავტიკის“ შინაარსი. აკაკი გელოვანი, მითოლოგიური ლექსიკონი, გვ. 104, „საბჭოთა საქართველო“, თბ., 1983 ვიკისაწყობში არის გვერდი თემაზე: ბორეადები
ორთაყარა

ორთაყარა — მწვერვალი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, მყინვარების ჩრდილოეთი წანერის (მდინარე ენგურის აუზი) და ბეზენგის (მდინარე ბაქსანის აუზი) წყალგამყოფზე. სიმაღლე ზღვის დონიდან 4345 მ. ორთაყარა აგებულია პალეოზოური გრანიტოიდებითა და კრისტალური ფიქლებით. დამახასიათებელია ნივალური ლანდშაფტი. უთმელიძე მ., ქართული საბჭოთა ენციკლოპედია, ტ. 7, თბ., 1984. — გვ. 569.
ორთაჭალა

ორთაჭალა — ძველი თბილისის ერთ-ერთი უბანი თბილისის სამხრეთ-აღმოსავლეთ ნაწილში (კრწანისის რაიონი). სახელწოდება „ორთაჭალა“ 2 სიტყვის ნაერთია: თურქ. „ორთა“ (ქართ. „შუა“) და ქართ. „ჭალა“, ე. ი. „შუაჭალა“. ორთაჭალას „ჭალის ბაღსაც“ ეძახდნენ (ვახუშტი ბატონიშვილი, XVIII ს.). თავდაპირველად ერქვა კუნძულს, რომელსაც ორად განტოტილი მდინარე მტკვარი წარმოქმნიდა. XIX საუკუნეში მდინარე მტკვრის მარჯვენა მხარის მიმდებარე უბანსაც ორთაჭალა ეწოდა. ამავე საუკუნეში ორთაჭალა თბილისელთა დასასვენებელ და გასართობ ადგილად იქცა. 1954 წელს ორთაჭალის უბანში მდინარე მტკვარზე აშენდა ჰიდროელექტროსადგური „ორთაჭალჰესი“. ბერიძე თ., ... და აღმოცენდა თბილისი, თბ., 1977; მისივე, ძველი თბილისის გარეუბნის ისტორია, თბ., 1977; ბერიძე თ., ქართული საბჭოთა ენციკლოპედია, ტ. 7, თბ., 1984. — გვ. 569. ვიკისაწყობში არის გვერდი თემაზე: ორთაჭალა ალ. სიგუა - „ლიტერატურული დავა-კამათი ორთაჭალა-კრწანისის ბაღებში“
ორთო...

ორთო... (ბერძნ. orthos - სწორი, პირდაპირი) შეიძლება აღნიშნავდეს: რთული სიტყვის ნაწილი, მიუთითებს მოქმედების ან მოვლენის სისწორეზე, მაგ., ორთოგრაფია და სხვა; ქიმიაში მეტა-, ორთო-, პარა-.
აპოლონიოს როდოსელი

აპოლონიოს როდოსელი (დ. ძვ. წ. 295 — გ. ძვ. წ. 215) — გამოჩენილი ალექსანდრიელი ეპიკოსი, სწავლული, პოეტი. დაიბადა ძვ.წ. 295 წელს ალექსანდრიაში. იყო კალიმაქეს მოწაფე და შემდეგ მეტოქე. მერე ლიტერატურულ მოქიშპეებს გაერიდა, როდოსზე გადასახლდა და დაამუშავა „არგონავტიკის“ პირველი ვარიანტი, რომელიც კალიმაქემ და სხვა მოღვაწეებმა სასტიკად გაუკრიტიკეს. ამიტომ შექმნა ახალი ვარიანტი, რამაც დიდად განუთქვა სახელი. ეს წიგნი მრავალგზის ითარგმნა თითქმის ყველა ევროპულ ენაზე და იმდენად მნიშვნელოვანია, რომ როდოსელ მგოსანს თვით ვალერიუს ფლაკუსი და ვერგილიუსი ბაძავდნენ, იყენებდნენ და სწავლობდნენ. მართალია, მან სრულყოფილი ოსტატობით ვერ განახორციელა გაბედული მიზანი, ჰომეროსის დიდი ეპოსი უნდა აღვადგინოო, მაგრამ მისმა ეპოსმაც ლიტერატურის ისტორიაში წარუშლელი კვალი დატოვა და წყაროს მნიშვნელობა შეიძინა. აპოლონიოს როდოსელი. [რედ. ა. ურუშაძე].(1970). არგონავტიკა. თბილისი: „მეცნიერება“. Bulloch, A.W. (1985), „Hellenistic Poetry“, P. Easterling and B. Knox, The Cambridge History of Classical Literature: Greek Literature, Cambridge University Press Cameron, A (1995), Callimachus and His Critics, Princeton Green, P. (1997), The Argonautika, Berkeley Hunter, R. L. (1989), Apollonius of Rhodes, Argonautika, Book III, Cambridge University Press Lefkowitz, Mary R. (2011), „Myth and History in the Biography of Apollonius“, T. Papaghelis and A. Rengakos, Brill's Companion to Apollonius Rhodius; Second, Revised Edition, Brill Life of Apollonius, from the scholia P.Oxy. 1241 ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a>
ედუარდ VI

ედუარდ VI (ინგლ. Edward VI; დ. 12 ოქტომბერი, 1537, ჰემპტონ-კორტი, მიდლსექსი — გ. 6 ივლისი, 1553, გრინვიჩი, ლონდონი) — ტიუდორთა დინასტიის ინგლისის და ირლანდიის პირველი პროტესტანტი მეფე 1547–1553 წლებში. ჰენრი VIII-ის ძე. მეფის მცირეწლოვანების გამო სახელმწიფოს მართავდნენ რეგენტები — ჯერ სომერსეტის, შემდეგ ნორთამბერლენდის ჰერცოგები, რომელნიც განაგრძობდნენ აბსოლუტისტური პოლიტიკის გატარებას. მათი ხელშეწყობით დაგვირგვინდა ანგლიკანური ეკლესიის ჩამოყალიბება. Bush, M. L. (1975), The Government Policy of Protector Somerset, London: Edward Arnold, OCLC 60005549. Hoak, Dale (1976), The King's Council in the Reign of Edward VI, New York: Cambridge University Press, ISBN 0-521-20866-1. Jordan, W. K., რედ. (1966), The Chronicle and Political Papers of Edward VI, Ithaca, NY: Folger Shakespeare Library/Cornell University Press, OCLC 398375. Pollard, A. F. (1900), England Under Protector Somerset, London: K. Paul, Trench, Trübner, OCLC 4244810. Wernham, R. B. Before the Armada: the growth of English foreign policy, 1485–1588 (1966), a standard history of foreign policy
არგო

არგო — არგონავტების ორმოცდაათნიჩბიანი გემი, რომელიც ათენას დახმარებით არგომ ააგო. მისივე სახელი ეწოდათ რჩეულ ბერძენ გმირებს, რომელნიც ამ გემით ჩავიდნენ კოლხეთში იასონის მეთაურობით, ოქროს საწმისის წასაღებად. მოძრავ კლდეებს – სიმპლეგადებს – არგომ ათენას შემწეობით გაასწრო, მაგრამ კიჩოს ნაწილი მაინც მოემსხვრა. ლაშქრობის შემდეგ დიდხანს იდგა სანაპიროზე, მაგრამ ბოლოს დაიმსხვრა და იასონიც გასრისა. ამ გემს ჰომეროსის ეპოქაში უკვე მთელი საბერძნეთი მოწიწებით იხსენიებდა. აკაკი გელოვანი, მითოლოგიური ლექსიკონი, გვ. 418, „საბჭოთა საქართველო“, თბ., 1983
ასტიანაქსი

ასტიანაქსი (ძვ. ბერძნ. Ἀστυάναξ) — ჰექტორის მცირეწლოვანი შვილი ანდრომაქესაგან, რომელსაც მამა სკამანდრიოსს ეძახდა. ტროას დანგრევის შემდეგ ნეოპტოლემემ ქალაქის კედლიდან ისროლა და ქვაფენილზე დაანარცხა, რადგან მისან კალქანტს ჰქონდა ნათქვამი, დაქცეულ ტროას აღადგენსო. აკაკი გელოვანი, მითოლოგიური ლექსიკონი, გვ. 81, „საბჭოთა საქართველო“, თბ., 1983 შეგიძლიათ იხილოთ მედიაფაილები თემაზე „ასტიანაქსი“ ვიკისაწყობში. ↑ 1.0 1.1 1.2 1.3 Любкер Ф. Hector // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 595–596. <a href="https://wikidata.org/wiki/Track:Q4249594"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q1459210"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q45274945"></a><a href="https://wikidata.org/wiki/Track:Q656"></a> ↑ 2.0 2.1 2.2 2.3 Астианакс или Скамандрий // Энциклопедический словарь / под ред. И. Е. Андреевский — Сент-Питерсберг: Брокгауз — Ефрон, 1890. — Т. II. — С. 344. <a href="https://wikidata.org/wiki/Track:Q23892889"></a><a href="https://wikidata.org/wiki/Track:Q24335213"></a><a href="https://wikidata.org/wiki/Track:Q19908137"></a><a href="https://wikidata.org/wiki/Track:Q49236"></a><a href="https://wikidata.org/wiki/Track:Q4065721"></a><a href="https://wikidata.org/wiki/Track:Q602358"></a>